Josée Hansen
D'Josée Camille Hansen, gebuer den 20. Februar 1968 an der Stad Lëtzebuerg, ass eng lëtzebuergesch Journalistin.

D'Josée Hansen huet Kommunikatioun op der Université de Provence Aix-Marseille an zu Paräis op der Université Panthéon Assas studéiert. No zwee Joer bei RTL Radio Lëtzebuerg schafft si zënter 1996 beim Lëtzebuerger Land, wou se vun 2015 bis 2019 de Kulturressort geleet huet. Hire Kierzel ass (jh).

Vun Abrëll 2019 bis Juli 2020 war si d'Chefredaktesch vun där Zeitung. Am Juli 2020 huet si bekannt ginn, datt se no 26 Joer Journalismus eppes anescht an hirem Liewe maachen an 2020 bei Land ophale wéilt.

Vun 2004 bis 2014 war d'Josée Hansen d'Presidentin vum Verwaltungsrot vun der Rockhal a vu Februar 2016 bis Oktober 2016 Member vum Verwaltungsrot vum MUDAM.

Gebuer 1968
Lëtzebuergesch Journalisten